CELEX: C2007/042/72
Language: sk
Date: 2007-02-24 00:00:00
Title: Vec T-412/06: Žaloba podaná 29. decembra 2006 – Vitro Corporativo/ÚHVT – VKR Holding (Vitro)

24.2.2007   
            
            
               SK
            
            
               Úradný vestník Európskej únie
            
            
               C 42/41
            
         Žaloba podaná 29. decembra 2006 – Vitro Corporativo/ÚHVT – VKR Holding (Vitro)
   (Vec T-412/06)
   (2007/C 42/72)
   Jazyk žaloby: španielčina
   Účastníci konania
   
      Žalobca: Vitro Corporativo, S.A. de C.V. (v zastúpení: J. Botella Reyna, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: VKR Holding A.S.
   Návrhy žalobcu
   
               —
            
            
               rozhodnúť, že ochranná známka Spoločenstva VITRO pre výrobky zaradené do triedy 19 sa zapíše.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Vitro Corporativo, S.A. de C.V.
   
      Prihlasovaná ochranná známka: obrazová ochranná známka „Vitro“ (prihláška č. 2 669 521) pre výrobky zaradené do tried 1, 7, 8, 9, 11, 12, 16, 17, 19, 20, 21, 22, 27, 30, 35, 39, 40, 41, 42 a 43.
   
      Majiteľ ochrannej známky alebo označenia, ktoré je základom námietky: VKR Holding A.S.
   
      Ochranná známka alebo označenie, ktoré je základom námietky: dánska obrazová ochranná známka (č. 1956 1415 VR), nemecká obrazová ochranná známka (č. 725 452), anglická obrazová ochranná známka (č. 1 436 897) a obrazová ochranná známka Spoločenstva (č. 651 745) „VITRAL“ pre výrobky okrem iného zaradené do triedy 19 (stavebné sklo, okenné sklo, bezpečnostné a izolačné sklo), ktorých sa týkajú námietky.
   
      Rozhodnutie námietkového oddelenia: prijatie námietok a zamietnutie ochrannej známky Spoločenstva pre výrobky zaradené do triedy 19.
   
      Rozhodnutie odvolacieho senátu: zamietnutie odvolania.
   
      Dôvody žaloby: nesprávne uplatnenie článku 8 ods. 1 písm. b) nariadenia (ES) č. 40/94 o ochrannej známke Spoločenstva.